מיסוי שכרם של עובדי משמרות

עובד תעשייה במשמרת שנייה זכאי להטבת מס בשיעור %15 עד תקרה של 8,740 ש"ח.

דוגמה לפירוט שכר (בשקלים חדשים):

l	שכר ינואר 2004; כולל שכר עבודת משמרות וכולל שכר שעות נוספות רגילות ושכר שעות נוספות במשמרות											11,728

l	שכר עבודת משמרות ושכר שעות נוספות במשמרות - כלול בשורה הקודמת		5,858

l	יתרת שכר לעבודה במשמרת ראשונה							5,870

l	יתרה לזיכוי - לעבודת משמרות: 5,870 - 8,740						2,870

l	זיכוי לעבודת משמרות									430

ביוני 2004 יקבל העובד: מחצית משכר "משכורת 13" בסך 3,500 ש"ח; ונוסף על זה הוא יקבל: דמי הבראה בסך כ2,142 
ש"ח, ודמי ביגוד בסך 400 ש"ח. סה"כ 6,042 ש"ח; ובחלוקה ל-6 חודשי עבודה - תוספת לשכר חודשי של 1,007 ש"ח.

השאלה היא:

מה קורה לזיכוי המס ששולם לעובד מדי חודש [?]; האם הוא יידרש להחזיר, לרשויות מס הכנסה, 151 ש"ח לחודש (מתוך 
החישוב: 1007  X  %15  =  151 ש"ח) [?]; האם, בעניין האמור, אין חישוב לאחור ?

יניב גבריאל משיב:

הערה מקדימה: 

מדובר להלן, פעמים אחדות, על תקופת העבודה: מחודש ינואר 2004 עד חודש יוני 2004 (וכולל חודש זה). לשם הפישוט, תיכתב תקופה זו, להלן, רק בביטוי: "תקופת העבודה".

והרי התשובה:

ככלל - חישוב זיכוי שכר עבודת משמרות, על פי סעיף 10 לפקודת מס הכנסה (נוסח חדש), התשכ"א-1961 והתקנות שהותקנו 
על פיו, אינו מבוצע לפי שיטת המיצוע, כפי שזו הוצגה בפניית השואלים ("סה"כ 6,042 ש"ח; בחלוקה ל-6 חודשי עבודה...").

אם הכנסת העבודה הכוללת לתקופת העבודה (ובכלל זאת, שכר עבודת המשמרות השנייה והשלישית) תהיה גבוהה מתקרת 
שכר עבודת המשמרות לתקופת העבודה (52,440 ש"ח); וכן אם יתרת הכנסה העבודה לתקופת העבודה (לא כוללת שכר 
המשמרות השנייה והשלישית) תהיה נמוכה מתקרת שכר עבודת המשמרות לתקופת העבודה (52,440 ש"ח) - יינתן לעובד 
התעשייה האמור "זיכוי משמרות" בשל סכום ההפרש, שבין תקרת שכר עבודת המשמרות לתקופת העבודה (52,440 ש"ח) לבין 
יתרת הכנסת העבודה לתקופת העבודה (לא כוללת שכר עבודת המשמרות השנייה והשלישית).

מן האמור לעיל - עולה, כי על החלק משכר עבודת המשמרות השנייה והשלישית לתקופת העבודה, אשר משלים את תקרת 
שכר עבודת המשמרות לתקופת העבודה (52,440 ש"ח), יינתן "זיכוי משמרות".

כפועל יוצא מכך, וכהמשך ישיר של הנאמר עד כה - חישוב סכום "זיכוי המשמרות" יבוצע לאחור; ואין הכרח, כי העובד 
האמור ייאלץ להשיב לרשויות המס את עודף "זיכוי המשמרות" שקיבל ביתר בחודשים הקודמים.

v

עם זאת, אם הכנסת העבודה נשארת ללא כל שינוי (זולת תוספת בסך 6,042 ש"ח, אשר מובאת בפניית השואלים), ייאלץ 
העובד להשיב לרשויות מס הכנסה 473 ש"ח, בחודש המשכורת יוני 2004, לפי התחשיבים דלהלן:

1.	סך כל הכנסת העבודה (כולל שכר משמרות שנייה ושלישית)		76,410 (= 6,042 + 6 X 11,728)

	פחות - שכר משמרות שנייה ושלישית (כלול בשורה קודמת)		35,148 (= 6 X 5,858)

	שווה - יתרת הכנסת עבודה (לא כולל שכר משמרות שנייה ושלישית)	41,262

2.	תקרת שכר משמרות							52,440 (= 6 X 8,740)

	פחות - יתרת הכנסת העבודה (לא כולל שכר משמרות שנייה ושלישית)	41,262

	שווה - סכום ההפרש							11,178

	כפול - שיעור זיכוי שכר משמרות						%15

	שווה - זיכוי שכר משמרות לתקופה 1-6/2004				1,677

	פחות - זיכוי שכר משמרות, שנתקבל לתקופה 1-5/2004			2,150 (= 5 X 430)

	שווה - יתרת זיכוי שכר משמרות, שנתקבלה ביתר, ושיש להשיבה
	לרשויות המס 								(473)

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il